СОФИЙСКА ГИМНАЗИЯ ПО ХЛЕБНИ И СЛАДКАРСКИ ТЕХНОЛОГИИ | Училища | Регистър на образованието
Гимназия, Софийска гимназия по хлебни и сладкарски технологии, производство на хляб, хлебни сладкарски изделия, декорация на сладкарски изделия, контрол на качеството и безопасност на храни и напитки, национални състезания, програма Леонардо да Винчи
За нас Галерия Специалности Прием Запитване
Софийска гимназия по хлебни и сладкарски технологии е единственото в България специализирано училище с дългогодишни традиции в подготовката на кадри за хлебната и сладкарска индустрия. Тя е основана през 1954 год. като Техникум по хлебопроизводствен профил. От 1973г. в техникума се изучава и сладкарство, а през 1975г. е създадена първата работилница по сладкарство. През април 2003г. Техникум по хлебни и сладкарски технологии приема името Софийска гимназия по хлебни и сладкарски технологии.
Днес в гимназията се обучават над 600 ученика в дневна форма на обучение след завършен VII и VIII клас. Умението и способността на педагогическия колектив да изгради отговорно и сериозно отношение към избраната професия, да създаде трудови навици и умения за работа в динамична среда, са предимствата на нашето училище. Това ни кара да се гордеем, защото обучаваните от нас специалисти не само усвояват една търсена и печеливша професия, но получават и възможност да се реализират успешно, а това им дава самочувствие и удовлетворение.
Училището разполага с четири работилници, оборудвани със съвременни машини, уреди и пособия, два компютърни кабинета, библиотека. Осигурено е медицинско обслужване и охрана. Желаещите да спортуват ученици могат да се включат в секциите по волейбол, баскетбол, футбол и тенис на маса. Гимназията поддържа активни връзки с Федерацията на хлебопроизводителите, Браншова камара на хлебопроизводителите, Занаятчийска камара “Кобленц”, хлебозаводи, частни фирми и др.. Съвместно се организират промоции и представяния на нови продукти за хлебната и сладкарска промишленост. Това дава възможност за обновяване на учебното съдържание, което е в крак с най-новите тенденции и отговаря на потребностите на пазара на труда у нас.
От години гимназията работи по проекти по европейските програми "ФАР" и "Леонардо да Винчи". Така възпитаниците на СГХСТ усъвършенстват своите знания и умения, което ги прави конкурентноспособни не само у нас, но и в чужбина. Проведените производствени практики в чужбина доказват високото професионално ниво на нашите ученици. Отреждат им водещи позиции, наравно със страни като Дания и Германия, с традиции в хлебопекарството и сладкарството. Учениците, завършили Софийска гимназия по хлебни и сладкарски технологии могат да намерят добра реализация или да продължат образованието си във ВУЗ.